EkBass/fiwiki-20250220-pages-articles huggingface dataset:
Kea

Kea (Nestor notabilis) on uudenseelanninpapukaijoihin kuuluva lintu. Se elää Uuden-Seelannin Eteläsaaren metsissä, vuoristoalueilla ja avomailla. == Koko ja ulkonäkö == Kea kasvaa noin 50 senttimetrin pituiseksi ja sukupuolesta riippuen noin kilon painoiseksi (urokset 900–1 100 grammaa, naaraat 700–900 grammaa). Höyhenpeite on oliivinvihreä, joskin siiven alapinta on helakanpunainen. Ylänokka on voimakkaasti kaareutunut, naaraalla hieman vähemmän kuin koiraalla, nokka on harmaa-mustan värinen. Nuorilla yksilöillä nokan tyvi ja silmäluomet ovat keltaiset. Keojen lento on voimakasta ja ne pystyvät lentämään hyvin myös myrskysäällä. Vankeudessa kea voi saavuttaa jopa 50 vuoden iän, luonnossa lintu elää jopa yli 30 vuoden ikään. == Ravinto == Keat ruokailevat puussa tai maassa ja syövät hedelmiä, marjoja, lehtiä, hyönteisiä ja toukkia, mutta myös haaskoja. Ne hakeutuvat mielellään ihmisasumusten lähelle ruoanjätteiden toivossa. == Pesintä ja lisääntyminen == Pesintä tapahtuu yleensä heinä-tammikuussa, mutta myös ympärivuotisesti. Pesä on kallioluolassa, kivien alla, juurakon pimennossa tai ontossa puussa. Koiraat ovat moniavioisia. Naaras munii 2–4 munaa ja hautoo niitä 22–24 päivää, jonka ajan koiras tuo ruokaa naaraalle. Poikaset pysyvät pesässä kolmen kuukauden ajan. == Levinneisyys ja uhat == Keat ovat uhanalaisia metsästyksen ja vieraiden petojen, kuten kissojen, kärppien ja hillerien saalistuksen tähden. Lajia metsästettiin ankarasti aina vuoteen 1971 saakka, jolloin sen osittainen suojelu alkoi. Täyden suojelustatuksen lintu sai 1986. Populaation koon on arvioitu olevan noin 1 000–5 000 yksilöä. ==Lähteet== Luokka:Keat Luokka:Uhanalaiset linnut
Om mani padme hum

Om mani padme hum (Devanagari ॐ मणि पद्मे हूँ; IAST ) on luultavasti buddhalaisuuden ja hindulaisuuden tunnetuin mantra. Kuusitavuinen myötätunnon Bodhisattvan, Avalokiteshvaran mantra yhdistetään erityisesti tämän nelikätiseen Shadakshari-muotoon. Dalai Lamaa pidetään Avalokiteshvaran inkarnaationa, joten hänen seuraajansa pitävät mantraa erityisen suuressa arvossa. Vuonna 2006 Tuvan tasavallassa Dogee-vuoren, lähellä Kyzyliä, rinteeseen kirjoitettiin om mani padme hum valkoiseksi maalatuilla kivillä. Kyseessä on maailman suurin kirjoitettu buddhalainen mantra (120 × 20 metriä). Ensimmäinen kirjallinen tieto mantrasta on jo 1250-luvulta, jolloin flaamilainen tutkimusmatkailija ja munkki Vilhelm Rubruk mainitsee sen muodossa on man baccam. Hänen käsityksensä mukaan lauseen merkitys tosin oli "Sinä tiedät, Jumala." ==Tarkoitus ja kirjoitusasu== Mantran tarkoitus vaihtelee käyttäjittäin. Mantran eräs tulkinta on se, että sillä ei ole reaalista merkitystä, vaan se on äänteiden muodostama sarja, jonka vaikutus sijaitsee sen tarkoituksen ulkopuolella. Usein mantra käännetään englanniksi "Hail, the jewel in the lotus," (suomeksi "Terve, jalokivi lootuksessa"). Joskus mantran suomenkieliseksi käännökseksi on mainittu "Oom, jalokivi lootuksen kukassa, huum". Mantran käännös ja merkitys Sana sanskritiksi Translitterointi Käännös Merkityksiä ॐ oṃ Om-tavu ruumiin, mielen ja puheen puhtaus मणि maṇi jalokivi altruistinen aikomus valaistua, myötätunto, rakkaus पद्मे padme lootus viisaus, kasvu हूँ hūṃ hmm näkymättömyys, tietoisuus Mantra esiintyy monissa aasialaisissa kielissä niiden oman kirjoitusasun mukaisesti: * kiinaksi: 唵嘛呢叭咪吽 (pinyin: ǎn má ní bā mī hōng) * japaniksi: オーム・マニ・パドメー・フーム (ōmu mani padomē fūmu) * mongoliaksi: Ум мани бадмэ хум (um mani badme hum) * thaiksi: โอมฺ มณิ ปทฺเม หูมฺ (oom moni pothme hum) * vietnamiksi: Án ma ni bát mê hồng * tiibetiksi: ཨོཾ་མ་ཎི་པ་དྨེ་ཧཱུྃ (om mani bêmê hum) == Lähteet == == Aiheesta muualla == * Tiibetiläinen pakolainen toistaa mantraa: WAV-muodossa Luokka:Buddhalaisuuden käytännöt Luokka:Hindulaisuuden käytännöt
Sisilian lippu

Sisilian lippu on Italiaan kuuluvan Sisilian saaren itsehallintoalueen virallinen lippu. Se otettiin virallisesti käyttöön vuonna 2000, mutta epävirallisissa yhteyksissä sitä on käytetty vuodesta 1282. Lippu on suorakulmainen, jakosuhteeltaan tyypillisesti 2:3. Lipun kenttä on jaettu diagonaalisesti vasemmasta yläkulmasta oikeaan alakulmaan. Ala-/vasemman puoliskon väri on keltainen ja toisen puoliskon vastaavasti punainen. Värit edustavat Palermon ja Corleonen kaupunkeja, jotka 1200-luvulla liittoutuivat Anjoun herttuan valtaa vastaan. Lipun keskellä on samankaltainen triskelion (tai trinacria) kuin Mansaaren lipussa. Sisilialaisessa versiossa triskelionin keskellä on kreikkalaista mytologiaa edustavan Medusan pää. Luokka:Sisilia luokka:Itsehallintoalueiden liput
Holden Captiva

Holden Captiva on Holdenin vuosina 2006–2018 valmistama Australiassa myyty katumaasturi. Sen perusmalli on sama auto kuin Euroopassa myytävä Chevrolet Captiva, ja erikoismalli Captiva MaXX puolestaan on sama auto kuin Opel Antara. == Aiheesta muualla == Captiva Luokka:J-segmentin autot Luokka:2000-vuosikymmenen autot Luokka:2010-luvun autot
Rhodri Morgan

Hywel Rhodri Morgan (29. syyskuuta 1939 Cardiff – 17. toukokuuta 2017) oli walesiläinen poliitikko. Hänet nimitettiin Walesin pääministeriksi lokakuussa 2000, ja hän toimi tehtävässä joulukuuhun 2009. Morgan syntyi Cardiffissa, ja hän opiskeli St John’s Collegessa Oxfordissa sekä Harvardin yliopistossa. Hän työskenteli South Glamorganin kreivikunnan valtuustossa vuosina 1974–1980. Tämän jälkeen hän toimi Euroopan yhteisön Walesin-toimiston johtajana. Morgan valittiin työväenpuolueen kansanedustajaksi Cardiffin läntisestä vaalipiiristä 1987. Vuosina 1988–1994 hän oli varjoympäristöministeri. Morgan toimi myös parlamentin alahuoneen yleishallinnon komitean puheenjohtajana vuosina 1997–1999 ja opposition ensimmäisenä puhemiehenä energia-asioissa 1988–1992 sekä Walesiin liittyvissä asioissa 1992–1997.British Council 16\. lokakuuta 2000 Morgan nimitettiin Walesin pääministeriksi.BBC Wales Hän oli kuitenkin toiminut tehtävässä jo helmikuusta, jolloin hänen nimikkeenään oli ensimmäinen sihteeri. Kesäkuussa 2000 Morgan valittiin Privy Counciliin, joka toimii Englannin monarkin neuvonantajana. == Lähteet == Luokka:Walesilaiset poliitikot Luokka:Brittiläisten puolueiden puheenjohtajat Luokka:Vuonna 1939 syntyneet Luokka:Vuonna 2017 kuolleet
Holden Apollo

Holden Apollo on Holdenin vuosina 1989–1997 valmistama ylemmän keskiluokan automalli, joka korvasi Holden Camiran. Se oli uudelleennimetty Toyota Camry, mikä oli seurausta Holdenin ja Toyotan välisestä yhteistyösopimuksesta. Apollon seuraajaksi tuli Holden Vectra. == Holden Apollo JK, JL (1989–1993) == Ensimmäisen sukupolven Apollo esiteltiin vuonna 1989. Korimalleina olivat neliovinen sedan ja viisiovinen farmari. Vuonna 1991 Apollo sai pienen kasvojenkohotuksen, jonka yhteydessä koritunnukseksi vaihtui JL. == Holden Apollo JM, JP (1993–1997) == Toisen sukupolven Apollo esiteltiin keväällä 1993. Syksyllä 1995 malli sai pienen kasvojenkohotuksen, jonka yhteydessä koritunnukseksi vaihtui JP. == Lähteet == == Aiheesta muualla == Apollo Luokka:D-segmentin autot Luokka:1980-luvun autot Luokka:1990-luvun autot
Poul Ruders

Poul Ruders (s. 27. maaliskuuta 1949, Ringsted) on tanskalainen säveltäjä. Ruders aloitti pianon- ja urkujensoiton nuorella iällä ja pääsi myöhemmin opiskelemaan orkestraatiota Ib Nørholmin johdolla. Hän aloitti säveltämisen 1960-luvun puolivälissä.http://www.poulruders.net/biography.htm Ruders on säveltänyt mm. kolme oopperaa, baletin Manhattan Abstraction, sinfonioita ja kamarimusiikkia. Hän on myös säveltänyt useita kappaleita yhdysvaltalaiselle kitaristi David Starobinille. Helsingin kaupunginorkesteri tilasi Rudersilta viisiminuuttisen teoksen Tundra juhlistamaan Jean Sibeliuksen 125-vuotisjuhlaa 1990. Helsingin Sanomien Hannu-Ilari Lampila luonnehti Rudersia vuonna 1990 yhdeksi Pohjoismaiden jännittävimmistä säveltäjistä, jonka teoksissa on usein omaperäinen ritualistinen sävy. Ruders kiinnostui 1970-luvulla Arvo Pärtin tavoin keskiaikaisen musiikin minimalistisesta sävellystyylistä. == Lähteet == Luokka:Tanskalaiset säveltäjät Luokka:Vuonna 1949 syntyneet Luokka:Elävät henkilöt
Wilma van Velsen

Margot Wilhelmina ”Wilma” Teunisje van Velsen (s. 22. huhtikuuta 1964, Tiel, Gelderland) on alankomaalainen uimari, joka edusti kotimaataan kaksissa olympialaisissa 1980-luvulla. Moskovan olympialaisissa 1980 van Velsen saavutti pronssimitalin 4 × 100 metrin vapaauintiviestissä yhdessä Conny van Bentumin, Annelies Maasin ja Reggie de Jongin kanssa ajalla 3.49,51. Neljä vuotta myöhemmin Los Angelesin olympialaisissa van Velsen saavutti hopeamitalin samalla matkalla mutta hän ui vain välierissä auttaen joukkueensa finaaliin. Finaalijoukkueessa uivat Desi Reijers, van Bentum, Annemarie Verstappen ja Elles Voskes. Lisäksi van Velsen rikkoi urallaan muutaman Alankomaiden ennätyksen. == Lähteet == *Alankomaiden uintiennätykset *Van Velsen databaseolympics.comissa === Viitteet === Luokka:Alankomaalaiset uimarit Luokka:Alankomaalaiset olympiamitalistit Luokka:Vuonna 1964 syntyneet Luokka:Elävät henkilöt
Turuntie

Turuntie-nimisiä teitä ja katuja ovat: * Turuntie (), Helsingistä Turkuun johtavan seututie 110:n (entisen valtatie 1:n) osuuksien nimenä Espoossa (Helsingin rajalta Kehä III:lle) sekä Kirkkonummella * Turuntie, katu Salossa, aikoinaan osa valtatietä 1 * Turuntie, katu Forssassa, osa seututietä 282 * Turuntie, tie Somerolla, osa historiallista Hämeen härkätietä ja nykyistä yhdystietä 2810 * Turuntie (), Helsingissä nykyisen Mannerheimintien keski- ja pohjoisosan entinen nimi (1860-luvulle saakka ja uudestaan 1928-1942)
RDS-1

RDS-1 (, Reaktivnyi Dvigatel S/Spetsialnyi/Stalina), myös Izdelije 501 ja Ensimmäinen Salama ( ääniasu: [ˈpʲervəjə ˈmolnʲɪjə]) https://www.atomicheritage.org/history/soviet-atomic-program-1946 Viitattu 2.12.2012. oli Neuvostoliiton ensimmäinen ydinase. Yhdysvallat antoi pommille koodinimen Joe-1. Ydinase räjäytettiin Semipalatinskin ydinkoealueella (nyk. Semei, Kazakstan) 29. elokuuta 1949. Räjähdyksen teho oli 22 kilotonnia (kT). RDS-1 muistutti hyvin paljon, jopa ulkonäköä myöten, Yhdysvaltojen Fat Man -ydinpommia. Pommin pyrstö oli aerodynaamisempi kuin Fat Man -pommissa. Lisäksi sen kärjessä sijainneet lähisytyttimet muistuttivat suuria "kalansilmiä". Nämä olivat merkittävimmät poikkeukset Fat Maniin. Pommityypin merkittävimmät kehittelijät olivat Igor Kurtshatov sekä Pjotr Kapitsa. Nimen "RDS" alkuperänä on koodinimi "reaktiomoottori S" (). Myös Neuvostoliiton myöhemmät ydinpommit nimettiin kirjainyhdistelmällä RDS, mutta käyttäen eri mallinumeroita. Pommi perustui yksivaiheiseen ydinpommisuunnitteluun (), jota hyödynsi useampikin ns. alkusarjan ydinase. Neuvostoliitto kehitti myöhemmin itsenäisesti, samoihin aikoihin Yhdysvaltojen kanssa, oman ratkaisunsa kaksivaiheiseen vetypommiin (nk. Tellerin-Ulamin muotoilu; Alarm Clock - herätyskello). Kolmivaiheisesta, kiihdytetystä fissiopommista (fissio- osittainen fuusio-fissio) käytettiin Neuvostoliitossa nimeä "voitaikinapasteija" (), kun taas Yhdysvalloissa pommin mallinnus tunnettiin nimellä "kerroskakku" (). Pommia seurasivat voimakkaammat RDS-2 sekä RDS-3.https://www.globalsecurity.org/wmd/world/russia/rds-3.htm Viitattu 18.12.2021. == Lähteet == *http://nuclearweaponarchive.org/Russia/Sovwpnprog.html === Viitteet === Luokka:Ydinkokeet Luokka:Ydinpommit
Hämeen kapina

Hämeen kapina on paavi Gregorius IX:n 9. joulukuuta vuonna 1237 Upsalan arkkipiispalle lähettämässä kirjeessä kuvattu hämäläisten kääntyminen katolisesta uskosta takaisin pakanuuteen. Paavin kirje on vastaus Upsalan arkkipiispan Jarleriuksen lähettämään kirjeeseen, joka ei ole säilynyt. == Kirjeen sisältö == == Tulkintoja Hämeen kapinasta == Paavi Gregorius IX:n kirjeen on nähty edustavan kirkollista propagandaa kertomuksineen hämäläisten julmuuksista.Tarkiainen s. 94 Kirjeen kuvaama rangaistus puiden ympäri juoksemisesta tunnetaan kuitenkin muinaisten germaanikansojen parista, joissa sitä on käytetty rangaistuksena pyhien lehtojen ja puiden turmelemisesta.Tarkiainen s. 185 Kirjeen on tulkittu viittaavan venäläisiin kapinan yllyttäjinä, ja Rapolan muinaislinnan rakentamisen aloittaminen on myös yhdistetty kapinan seurauksiin. Jouko Vahtola on esittänyt, että Gregorius IX olisi suunnitellut Suomen ja Baltian yhdistämistä yhdeksi kirkkoprovinssiksi lähettiläänsä Vilhelm Modenalaisen alaisuuteen. Nämä suunnitelmat olisivat kuitenkin kaatuneet Saulen taisteluun vuonna 1237, jossa kalparitarit kärsivät pakanoille tappion.Tarkiainen s. 88 Hämeen kapina puhkesi Tuomaan toimiessa Suomen piispana. Paavi oli määrännyt hänet Suomen piispaksi 1220-luvulla. Piispa Tuomas toimi tarmokkaasti Suomen kirkon lujittamiseksi, ja hänen on tulkittu aloittaneen myös Hämeen käännyttämisen. Käännyttäminen ehkä tarkoitti muinaispitäjien uhrilehtojen ja hallintokeskusten eli moisioiden ja käräjien siirtämistä kirkollisen hallinnan alaisuuteen. On spekuloitu, että Tuomas-piispa olisi halunnut luoda samanlaisen hengellisen, vain paavista riippuvan valtion, jollaista Riian piispa Albert von Buxhövden rakensi Suomenlahden eteläpuolella Virossa. Sellaista ei kuitenkaan syntynyt, eikä sellaisen suunnittelustakaan ole todisteita. Tuomaan seuraajan piispa Beron aikana pyydettiin jälleen apua Ruotsista. Perinteisen käsityksen mukaan Birger-jaarli, Ruotsin kuninkaan Erik XI:n lanko, teki Hämeen ristiretken mahdollisesti vuosina 1249–1250 ja laski samalla varsinaisesti Ruotsin vallan perustan Suomessa. Hämeen kapina vuonna 1237 voi mahdollisesti selittää, miksi Birger-jaarlin sotaretki tehtiin hämäläisiä vastaan. Se on voinut olla paavin pyynnöstä tehty kostoretki kapinasta. Toisen ristiretken seurauksena hämäläiset menettivät väitetyn meriyhteyden Halikon Rikalassa ja joutuivat alistumaan Ruotsin valtaan. Juhani Rinteen ja Unto Salon tulkinnan mukaan Suomessa oli 1100-luvun puolivälistä lähtien ollut pakanallisesta reaktiosta johtuva piispaton kausi, joka päättyi vasta, kun Tuomas-piispa ja hänen seuraajansa ryhtyivät järjestelemään Suomen hallinnollisia ja kirkollisia oloja. Nousiaisten Myllymäen kalmiston arkeologiset tutkimukset ovat Salon mukaan vahvistaneet pakanallisen reaktion, joten myös Hämeen kapinassa on voinut olla kysymyksessä pakanallinen reaktio. ==Lähteet== * ===Viitteet=== Luokka:1230-luku Luokka:Suomen keskiaika Luokka:Kapinat Suomessa
Bas van Velthoven

Bas van Velthoven (s. 26. helmikuuta 1985 Amsterdam) on alankomaalainen uimari, joka voitti pronssimitalin 4×50 metrin vapaauintiviestissä lyhyen radan EM-kilpailuissa 2006 Helsingissä. Van Velthovenin paras henkilökohtainen sijoitus kansainvälisissä arvokilpailuissa on 12. sija 100 metrin vapaauinnissa lyhyen radan EM-kilpailuissa 2003. == Lähteet == *Van Velthoven Zwemkroniek.comissa *Swimteam.nl Luokka:Alankomaalaiset uimarit Luokka:Vuonna 1985 syntyneet Luokka:Elävät henkilöt
DK Bongo

thumb|right|250px|DK Bongo-rummut. DK Bongo on bongorumpujen näköinen ohjain Nintendo GameCubelle. Rumpuohjainta voidaan käyttää erityisesti niitä varten suunnitelluissa peleissä, kuten Donkey Kongassa ja sen jatko-osassa Donkey Konga 2:ssa. Rummut on suunniteltu Donkey Kong -pelissä ilmestyvien tynnyreiden mukaisesti. Rummut ovat kovaa muovia päällysosaa lukuun ottamatta, joka on eräänlaista kumia. Ohjaimeen on sisäänrakennettu mikrofoni, joka tunnistaa muun muassa taputtamisen. ==DK Bongoa hyödyntävät pelit== *Donkey Konga *Donkey Konga 2 *Donkey Konga 3 (Vain Japani) *Donkey Kong: Jungle Beat ==Aiheesta muualla== *DK Bongo -lisärumpuohjain Nintendo Suomen kotisivuilla Luokka:Nintendo GameCube Luokka:Videopeliohjaimet
Mirror, Mirror (Solid Basen kappale)

Mirror, Mirror on ruotsalaisen eurodanceyhtyeen Solid Basen kappale. Kappale julkaistiin singlenä vuonna 1995 ja myöhemmin albumeilla Finally (1996) sekä The Greatest Hits (2004). == Kappaleet == # # # # Luokka:Vuoden 1995 kappaleet Luokka:Ruotsalaiset elektronisen musiikin kappaleet Luokka:Dancekappaleet
Esri

Esri on yhdysvaltalainen paikkatietoratkaisuiden toimittaja. Esri Inc. on perustettu vuonna 1969. Yhtiö on yksityisessä omistuksessa ja sillä oli vuonna 2006 noin 3 100 työntekijää maailmanlaajuisesti ja sen ohjelmistoja käytetään yli 200 maassa. Esrin liikevaihto oli vuonna 2005 611 miljoonaa dollaria ja yhtiö käytti liikevaihdostaan noin 20 prosenttia tuotekehitykseen. Esrin paikkatietoratkaisuja käytetään maailmanlaajuisesti useimmilla toimialoilla sekä yksityisissä että julkisissa organisaatioissa. Suomessa esimerkiksi Liikennevirasto, Geologian tutkimuskeskus, Suomen ympäristökeskus, Puolustusvoimat, useat oppilaitokset, kunnat, metsäalan organisaatiot sekä kaupan alan yritykset hyödyntävät Esrin paikkatieto-ohjelmistoja toiminnassaan. Esrin tuotteisiin kuuluu muun muassa ArcGIS-tuoteperhe. Luokka:Yhdysvaltalaiset ohjelmistoyritykset
Falstaff

Falstaff on Giuseppe Verdin koominen ooppera, jonka libreton on kirjoittanut Arrigo Boito. Libretto perustuu William Shakespearen näytelmään Windsorin iloiset rouvat. Teos sai ensi-iltansa La Scalassa Milanossa 9. helmikuuta 1893. Suomen ensiesitys oli Suomalaisessa oopperassa 20. tammikuuta 1955. Verdi oli Falstaffia säveltäessään 79-vuotias. Hän sävelsi oopperan lähes salaa peläten kuolevansa kesken sävellystyön. Ooppera jäikin hänen viimeiseksi yllätyksekseen. Falstaff on yhtenäinen musiikkidraama eikä sisällä erillisiä aarioita. Oopperassa voidaan kuulla wagneriaanista, lähes keskeytymätöntä musiikkia. Tunnettu numero on loppufuuga "Tutto nel mondo è burla". ==Lähteet== Luokka:Italiankieliset oopperat Luokka:Giuseppe Verdin teokset Luokka:1890-luvun musiikkiteokset
Sisko Hanhijoki

Reeta Sisko Hanhijoki (o.s. Markkanen, s. 25. huhtikuuta 1962 Rautalampi) on suomalainen pikajuoksija. Hän edusti aktiiviurallaan Vesannon Urheilijoita. Hanhijoen valmentajina toimivat Risto Kuusimäki, Topi Simonen sekä Petteri Jouste. Ulkoratojen arvokisoissa Hanhijoki juoksi useasti välieriin, mutta loppukilpailupaikka jäi henkilökohtaisella matkalla aina saavuttamatta. Stuttgartin MM-kisoissa 1993 hän oli mukana seitsemänneksi juosseessa Suomen viestijoukkueessa. Sisäratojen arvokisoissa Hanhijoki juoksi useasti loppukilpailuun parhaan sijoituksen ollessa kolmas sija 60 metrillä Haagin EM- kisoista 1989. Hanhijoella on Kalevan kisoista 14 mestaruutta 100 ja 200 metriltä. Vuosien 1984 ja 1993 välillä hän ei SM-kisoissa 100 tai 200 metrin juoksuissa sijoittunut kertaakaan kahden parhaan ulkopuolelle. SM- hallikisoista Hanhijoella on myös 14 mestaruutta 60 ja 200 metriltä. Hän on Johanna Halkoahon jälkeen eniten hallimestaruuksia voittanut yleisurheilija. == Henkilökohtaiset ennätykset == *60 m (sisärata): 7,20 Karlsruhe, Saksa (kv- kilpailu) 11. helmikuuta 1990 *100 m (ulkorata): 11,24 Tokio, Japani (MM- kisat) 26. elokuuta 1991 *200 m (ulkorata): 22,81 Lappeenranta (Eliittikisat) 9. heinäkuuta 1991 *200 m (sisärata): 23,32 Liévin, Ranska (halli-EM-kisat) 13. helmikuuta 1993 *400 m (ulkorata): 55,4 (käsiaika) Kiuruvesi 7. heinäkuuta 1988 == Saavutukset aikuisten sarjoissa == * sisäratojen EM-pronssia 60 m:n juoksussa 1989 * sisäratojen SM-kultaa 60 m:n juoksussa (8 kpl) 1985, 1987–1993http://www.gbrathletics.com/nc/fini.htm * SM-kultaa 100 m:n juoksussa 1985, 1986, 1988, 1989, 1990, 1991, 1992 * SM-kultaa 200 m:n juoksussa 1985, 1986, 1988, 1989, 1990, 1991, 1992 * sisäratojen SM-kultaa 200 m:n juoksussa (6 kpl) 1985, 1987–1991 * SM-hopeaa 100 m:n juoksussa 1984, 1987, 1993 * SM- hopeaa 200 m:n juoksussa 1984, 1987, 1993 * SM-pronssia 100 m:n juoksussa 1982 * sisäratojen SM-hopeaa 200 m:n juoksussa 1986, 1992 == Arvokisaedustukset aikuisten sarjoissa == * EM-Stuttgart 1986 100 m 8. alkuerässä * EM-Split 1990 100 m 5. välierässä ja 200 m 6. välierässä * MM-Tokio 1991 100 m 2. neljännesfinaalissa ja 200 m 7. välierässä * Barcelonan olympiakisat 1992 100 m 7. välierässä ja 200 m 8. välierässä * Sisäratojen EM-kisat 1987 Liévin 60 m 4. alkuerässä ja 200 m 6. finaalissa * Sisäratojen EM-kisat 1988 Budapest 60 m 4. alkuerässä ja 200 m 3. alkuerässä * Sisäratojen EM-kisat 1989 Haag 60 m 3. finaalissa ja 200 m 6. finaalissa * Sisäratojen MM-kisat 1989 Budapest 60 m 4. välierässä ja 200 m 4. välierässä * Sisäratojen EM-kisat 1990 Glasgow 60 m 5. finaalissa ja 200 m 5. välierässä * Sisäratojen MM-kisat 1991 Sevilla 60 m 8. finaalissa ja 200 m 6. finaalissa * Sisäratojen MM-kisat 1993 Toronto 60 m 7. välierässä ja 200 m 6. välierässä == Lähteet == * === Viitteet === == Aiheesta muualla == * Sisko Hanhijoelle kolmoiskulta 1988. Ylen Elävä arkisto. Luokka:Suomalaiset pikajuoksijat Luokka:Vuonna 1962 syntyneet Luokka:Elävät henkilöt
Emälaiva

Emälaiva on erityiseen tukitoimintaan varustettu alus. Se tarkoitus on tukea jotakin erityistä toimintaa (esimerkiksi tutkimusta tai sukellusta) merellä liikkuvana tukikohtana. == Siviilikäytön emälaivat == Tunnetuimpia sukeltajien emälaivoja oli ranskalaisen valtamerentutkija Jacques-Yves Cousteaun M/S Calypso, joka rakennettiin toisen maailmansodan aikaisesta miinanraivaajastaNavsource. Suomessa sukelluskerhot ovat rakennuttaneet omia tukialuksia, jotka on toteutettu muuttamalla valmiita venemalleja sukeltajien tarpeiden mukaan. Urheilusukeltajat.fi . == Sotilaskäyttö == Sotilaskäyttössä emälaiva oli yleensä erityisesti varustettu kauppalaiva, joka varustettiin toimimaan kevyempien yksiköiden, etupäässä sukellusveneiden tai moottoritorpedoveneiden liikkuvana tukikohtana. Emälaivassa on asuintilat pienempien alusten miehistöille, lääkäri, leikkaussali, korjaamo ja muu tarvittava huoltovarustus. Suuremmissa emälaivoissa oli myös ammus- ja torpedovarastot sekä lastausnosturit näille. Sukeltajien ja sukellusveneiden emälaivoissa on yleensä myös painekammio sukeltajantaudin hoitoa varten; ensimmäinen sellainen asennettiin jo Suomen Joutseneen sotavuosina Suomen Laivasto 1918 - 1968 . Nykyajan laivastoissa emälaivoja on lähes ainoastaan sukeltajille. Vain vanha Sisu toimi nimellä Louhi viimeiset palveluaikansa ohjusveneiden emälaivana. Suomalaisia emälaivoja olivat Suomen Joutsen, Louhi ja Sisu, jotka toimivat sukellusveneiden emälaivoina sekä torpedoveneiden emälaiva S/S Von Döbeln. Vuosina 1915 - 1917 Venäjän laivaston vesikone- emälaiva Orliza vietti pitkiä aikoja Suomen vesillä, varsinkin Helsingissä. Myös jotkut sotatoimien johdosta tilapäisesti käyttämättömiksi jääneet merenkulkuviranomaisten alukset, kuten majakkalaivat Helsinki ja Storbrotten, toimivat lyhyitä ajanjaksoja emälaivoina. Myöhemmin Suomessa niitä oli yksi eli laivaston sukeltajien emälaiva Mursu, joka oli muunnetltu versio Valas- luokan yhteysaluksesta. Aiemmin raivaajasukeltajien emälaivana toimi Öljyntorjunta-alus Hylje. == Lähteet == * Leijonalippu merellä, luku Sotavuosina saadut alukset, s. 88 -89 * Meriupseeriyhdistys: Suomen Laivasto 1918 - 1968, I - II === Viitteet === ==Kirjallisuutta== * Jokinen, Kari, Sukeltajan tie : omakohtaisia seikkailuja veden alla ja vähän historiaa, Otava, 1996 ISBN 951-1-14446-4 Luokka:Laivatyypit
Kalla (laiva)

Kalla oli vuonna 1963 Rauma-Repola Oy:n Loviisan telakalla rakennettu merenmittaajien tukialus, joka korvasi vanhan Klas Hornin. Alus oli uppoamaltaan yli kaksinkertainen eli 920 tonnia verrattuna edeltäjäänsä (425 tonnia). Se varustettiin nykyajan mukavuuksilla ja huomattavasti tilavammilla asuintiloilla kuin edeltäjänsä; aluksessa oli tilat yli 50 miehelle. Kalla rakennettiin ilman omaa kuljetuskoneistoa. Aluksessa oli alun perin vain sähkögeneraattorit. Alus hinattiin paikasta toiseen mittausveneillä. Aluksen yhteydessä toimii pääsääntöisesti kahdeksan kymmenmetristä, 105 hevosvoiman dieselillä varustettua mittausvenettä sekä neljä hiukan pienempää apu- ja yhteysvenettä. Vuonna 1985 aluksen perää jatkettiin ja siihen asennettiin koneisto. Uuteen peräosaan tuli dieselsähköinen konehuone ja aivan perään ulokkeet joiden väliin asennettiin 360 astetta kääntyvä ns. kansiperämoottori. Keskilaivaan asennettiin rungon läpi kulkeva Aquamaster -ruoripotkuri. Näiden avulla alus pystyi liikkumaan kevyellä tuulella itsenäisesti, kovalla tuulella mittausveneet edelleen hinasivat sitä. Koneisto oli noin kolmasosalla pienennetty versio uudemman ja suuremman mittaustukialus Prisman koneistosta, dieselsähköinen ja teholtaan 420 hv. Alus poistettiin merenmittauskäytöstä vuonna 2002. Tämän jälkeen alus siirtyi Rehab Group Oy:n omistukseen, ja oli joulukuusta 2003 lähtien Matilda-nimisenä Turun Aurajoessa. Yhtiön tarkoituksena oli tehdä aluksesta Bed & Breakfast-tyyppistä majoitusta tarjoava majoitusalus. Hanke ei kuitenkaan koskaan toteutunut ja Matilda myytiin kesällä 2005 ulkomaille. ==Lähteet== * Visa Auvinen, toimittanut (1983): Leijonalippu merellä. ISBN 951-95781-1-0. * Merenkulkulaitoksen vuosikertomus 2002 * Turun Sanomat 3.2.2005 * Turun Sanomat 9.6.2005 Luokka:Merenmittaustukialukset Luokka:Merenkulkulaitos
Kalla

Kalla voi tarkoittaa ainakin seuraavia: * Osuusliike Kalla, kuopiolainen osuusliike * Kalla, vuonna 1963 valmistunut merenmittaajien tukialus * Kalla, saari Eurajoen edustalla * Kalla, saari Raahen edustalla * Kallankarit, Ulkokallan ja Maakallan saaret Kalajoen edustalla * Kallavesi, Pohjois-Savon suurin järvi Kuopiossa ja Siilinjärvellä * kallat eli huonevehkat, kasvisuku; erityisesti sukuun kuuluvasta valkohuonevehkasta käytetty nimitys ==Sukunimi== * Charlotte Kalla (s. 1987), ruotsalainen maastohiihtäjä * Jusuf Kalla (s. 1942), Indonesian varapresidentti * Raymond Kalla (s. 1975), kamerunilainen jalkapalloilija.
Lahjatalous

Lahjataloudessa vallitseva tavaroiden ja palveluiden vaihdon muoto ei perustu julkilausuttuun sopimukseen vaihtoon vastaamisesta jollain tietyllä tavalla, vaan hyödykkeet tai palvelut luovutetaan lahjan tapaan ilman selkeästi määriteltyä vastasuorituksen vaatimista. Yleensä lahjataloudessa vallitsee jonkinlainen molemminpuolisuus vaihdossa, jolloin "lahjan" saajalta edellytetään vastaavan arvoisia tavaroita tai palveluita taikka poliittista tukea, uskollisuutta tai jotain muuta hyödyllistä vastinetta. Vaihto voi perustua joissain tapauksissa myös pelkkään lahjan antajan solidaarisuuteen, jalomielisyyteen, uskollisuuden tai kiitollisuuteen. Lahjan antamisesta antajalle koituva arvostus on yleensä tärkeässä osassa lahjatalouteen perustuvien yhteisöjen toimintalogiikassa. Lahjatalouden käsite eroaa markkinataloudesta ja suunnitelmataloudesta. Ensin mainitussa hintamekanismi huolehtii hyödykkeiden ja palveluiden jaosta, ja jälkimmäisessä hyödykkeet ja palvelut jaetaan selkeästi määriteltyjen käskyjen ja hallinnoinnin kautta. Käytännössä lahjataloutta muistuttavaa vaihtoa esiintyy enemmän tai vähemmän kaikissa yhteiskunnissa. Esimerkkejä lahjataloudesta: *Ruoan jakaminen metsästäjä-keräilijöiden keskuudessa, missä jakaminen toimii turvaverkkona yksilön epäonnistumiselle päivittäisen ravinnon hankinnassa. *Burning Man - tapahtuman aikainen vaihdantajärjestelmä. *Pohjois-Amerikan luoteisrannikon intiaanien potlach-rituaali, jossa johtajat luovuttavat suuria määriä omaisuuttaan pois heimojensa jäsenille vahvistaen näin ryhmän suhteita. Samassa yhteydessä myös tuhotaan omaisuutta kunnian saavuttamiseksi. *Poliittinen koneisto, jossa poliitikko antaa suojelua tai palveluita odottaen saavansa tulevaisuudessa poliittista tukea vastalahjaksi *Uhrit jumalille, hengille tai vastaaville tahoille *Hyväntekeväisyys *Avoimeen lähdekoodiin perustuva kehitystyö *Perhejärjestelmä, jossa jokainen sukupolvi kustantaa seuraavan sukupolven koulutuksen Jotkut anarkistit ovat pitäneet olemassa olevien talousjärjestelmien korvaamista lahjataloudella hyvänä vaihtoehtona. ==Katso myös== *Altruismi *Primitiivinen kommunismi Luokka:Sosiologia Luokka:Kulttuuriantropologia
Lumihauvat

Lumihauvat on Walt Disney Picturesin vuonna 2002 julkaisema koko perheen komediaelokuva. Pääosan esittäjänä on Cuba Gooding Jr.. Elokuvan 33 miljoonan dollarin budjetilla mukaan saatiin Star Trekistäkin tuttu Nichelle Nichols sekä R&B-laulaja; Sisqó. Myös laulaja-laulunkirjoittaja Michael Bolton esiintyy elokuvassa. Siinä puhutaan englantia mutta myös suomenkielinen ääniraita löytyy. Elokuvan siperianhuskyt olivat Kortar Kennels -nimisestä kennelistä Ottawasta, Ontariosta. == Juoni == Miamilainen hammaslääkäri Ted matkustaa Alaskaan hakemaan oikean äitinsä jättämää perintöä, mutta perillä odottaa seitsemän villiä siperianhuskya ja Nana, Tedin äidin bordercollie. Alaskassa, kokonaan poissa elementistään, Tedin on kohdattava haasteita, joita hän ei olisi ikinä edes kuvitellut: lumimyrskyjä, ohutta jäätä, pelottava ja kärttyisä vanha mies nimeltä Salama-Jack (James Coburn), Tedin valjakon aggressiivinen johtokoira Demoni, sekä arktinen haastekilpa, joka on vain kahden viikon päästä. ==Näyttelijät== == Koirat == D.J, Koda, Buck ja Floyd esiintyvät myös elokuvassa Eight Below. Luokka:Vuoden 2002 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset perhe-elokuvat Luokka:Brian Levantin ohjaamat elokuvat Luokka:Elokuvat koirista
Jani Lehtonen

Jani Valdemar Lehtonen (11. elokuuta 1968 Mäntsälä – 21. joulukuuta 2008 Tampere) oli suomalainen seiväshyppääjä. Lehtosen 26. kesäkuuta 1993 Kuortaneella hyppäämä tulos 582 cm on voimassa oleva Suomen ennätys. Samoin 8. maaliskuuta 1994 Tukholmassa kansainvälisissä hallikisoissa hypätty 583 cm on voimassa oleva sisäratojen Suomen ennätys. Seiväshypyn ohella Lehtonen kilpaili kansallisella tasolla 100 metrin juoksussa. Ennätyksensä 10,63 hän juoksi vuonna 1991. Lehtonen lopetti aktiiviuransa vuoteen 1996 ja toimi sittemmin seiväshyppääjien valmentajana. Varsinaiselta ammatiltaan Lehtonen oli rakennusmestari ja rakennusalan yrittäjä. Hän rakensi asuinrakennuksia Tampereen alueella. Lehtonen kuoli 40-vuotiaana kotonaan Tampereella joulukuussa 2008. Poliisin mukaan kyseessä oli itsemurha. ==Saavutukset aikuisten sarjoissa== * SM-kultaa 1989, 1993 ja 1994 ** SM-hopeaa 1992 * Sisäratojen SM-kultaa 1993 ==Arvokisaedustukset== * EM Split 1990 karsintojen 11. tuloksella 530 * MM Tokio 1991 karsintojen 15. tuloksella 540 * Barcelonan olympiakisat 1992 karsintojen 14. tuloksella 550 * MM Stuttgart 1993 karsintojen 19. tuloksella 555 * EM Helsinki 1994 karsintojen 14. tuloksella 550 * Halli-EM Genova 1992 loppukilpailun kahdeksas tuloksella 560 * Halli-MM Toronto 1993 loppukilpailun viides tuloksella 565 * Halli-EM Pariisi 1994 karsintojen 13. tuloksella 550 ==Lähteet== * *Muistokirjoitus SUL:n sivustolla (arkistoitu versio) ===Viitteet=== ==Aiheesta muualla== * Kiveen hakatut: Seiväshyppääjä Jani Lehtonen Yle Radio 1. Yle Areena. 11.8.2013. * Luokka:Suomalaiset seiväshyppääjät Luokka:Suomalaiset rakennusmestarit Luokka:Itsemurhan tehneet Luokka:Vuonna 1968 syntyneet Luokka:Vuonna 2008 kuolleet
Ottar Haalogalantilainen

Ottar Haalogalantilainen oli 800- ja 900-lukujen taitteessa elänyt viikinki ja tutkimusmatkailija, joka antoi laajan selvityksen Euroopan pohjoisosista. Ottarin suullinen matkakertomus kirjoitettiin muistiin muinaisenglannin kielellä Alfred Suuren toimittaman Paulus Orosiuksen maailmanhistorian liitteeksi.WSOY Iso tietosanakirja 7, s. 89, WSOY 1997 ISBN 951-0-20163-4 Ottarin kertomus on kuuluisa ennen kaikkea Bjarmian kuvauksestaan. Se on myös ensimmäinen lähde, jossa esiintyy kansallisuudennimi norjalainen (Norðmonna, gen.). Ottarin mukaan hän oli kaikkein pohjoisimpana asunut norjalainen. Saadakseen tietää minne asti maa ulottuu, Ottar purjehti pohjoiseen rannikkoa pitkin. Koko matkan aikana hän ei nähnyt kuin fennejä, kunnes saapui suuren joen suussa sijainneeseen viljavaan maahan. Täällä asui vaaleatukkaisia ihmisiä, jotka puhuivat melkein samaa kieltä kuin fennit. Ottar pystyi keskustelemaan näiden bjarmien kanssa ja sai selville asioita heidän maastaan. Ottarin kertomus on julkaistu lukuisia kertoja myös suomeksi, mm. teoksessa Suomen historian dokumentteja sekä monissa historiallisissa tutkimuksissa. == Lähteet == ==Aiheesta muualla== * Ohthere's story in Old English Orosius Ottarin matkakertomus muinaisenglannin ja englannin kielillä Luokka:Viikingit Luokka:Norjalaiset tutkimusmatkailijat Luokka:Syntymävuosi tuntematon Luokka:Kuolinvuosi tuntematon
Meridian

Meridian () on venäläinen tietoliikennesatelliitti, jotka korvaavat Molnija- radan tietoliikennesatelliitteja. Ne korvannevat myös sotilaallisten Parus- paikannussatelliittien viestiyhteyksiä. Satelliittien operaattori on Venäjän avaruusvoimat. Ne toimivat 900–39 000 kilometriä korkeilla Molnija- kiertoradoilla.Gunther's Space Pagen kuvaus Meridian on pääasiassa merenkulun tietoliikennesatelliitti. Se välittää myös Pohjoisen jäämeren jäätilannetta seuraavien lentokoneiden mittausdatan rannikkoasemille. Sitä käytetään myös muuhun Siperian tietoliikenteeseen. Meridian korvaa vuosina 1965–2004 laukaistut Molnija-1-sarjan tietoliikennesatelliitit. ==Valmistus== Satelliitit toteuttaa entinen NPO Prikladnoi Mehaniki eli Rešetnjov-yritys. Satelliittirungon on lännessä arveltu olevan sama kuin Glonass-satelliiteissa – on arveltu, että sen elektroniikka on paineistetussa säiliössä, jolla välteltään tyhjiön estävän teknologian tarve, mutta tämä voi olla pelkkä arvaus. ==Satelliitit== Sarjan ensimmäinen satelliitti laukaistiin 24. joulukuuta 2006 Sojuz 2-1a-kantoraketilla, jossa on Fregat-moottori ylimpänä rakettivaiheena. Toinen laukaistiin 24.12.2006. 21.5.2009 laukaisu kuvattiin länsimaisessa mediassa sotilaallisen tietoliikennesatelliitin laukaisuksihttp://www.spacewar.com/reports/Russia_launches_military_satellite_report_999.htmlhttp://www.astronautix.com/craft/meridian.htm. Jälleen kerran Lavotškinin valmistama Fregat-rakettivaihe ei toiminut kunnolla, sen toinen poltto sammui liian aikaisin ja kolmas käynnistys avaruudessa epäonnistui. Neljäs laukaistiin 4. toukokuuta 2011http://en.rian.ru/russia/20110505/163862104.html. ==Lähteet== Luokka:Tietoliikennesatelliitit Luokka:Venäjän avaruustoiminta
Aaron Solowoniuk

Aaron Solowoniuk (s. 21. marraskuuta 1975) on kanadalaisen punk-rock -yhtye Billy Talentin rumpali. Hän on ollut yhtyeessä mukana alusta asti. Aaron aloitti rumpujen soiton pienenä, ensimmäisen rumpusettinsä hän sai lahjaksi vanhemmiltaan. Kasvettuaan hän tapasi Benjamin Kowalewiczin (yhtyeen laulaja) ja Jonathan Gallantin (yhtyeen basisti) lukiossa ollessaan. He perustivat yhtyeen, jonka nimeksi tuli aluksi "To Each His Own". Muutamaa vuotta myöhemmin he tapasivat Ian D'San, joka soitti "Dragon Flower" nimisessä yhtyeessä. Neljä vuotta myöhemmin he perustivat yhdessä yhtyeen nimeltä "The Other One" jonka he vaihtoivat pian Pezziksi, josta tuli myöhemmin Billy Talent. Luokka:Kanadalaiset rumpalit Luokka:Kanadalaiset rockmuusikot Luokka:Billy Talent Luokka:Vuonna 1975 syntyneet Luokka:Elävät henkilöt
Luhta

thumb|Tervaleppäluhtaa Saksassa. Suomessa vastaavanlaisia luhtia on etelärannikolla. Luhta eli vataja on tulvavaikutteinen suo, joka sijaitsee vesistön vaikutuspiirissä. Luhtia tavataan etenkin maankohoamisrannikolla, mutta myös järvien, jokien ja purojen tulvamailla. Luhtien puuntuottokyky on maan kosteuden vuoksi huono. Luhdat jaetaan puustoisiin luhtiin, pensaikkoluhtiin ja avoluhtiin. Samassa paikassa voi esiintyä kaikkia kolmea päätyyppiä: aivan rannassa sara-, osmankäämi- tai järviruokovaltaista avoluhtaa, sitten pajujen ja suomyrtin luonnehtimaa pensaikkoluhtaa ja lopuksi hieskoivu- ja leppävaltaista puustoista luhtaa. Luhdat ovat siis metsä- ja vesiekosysteemin vaihettumisvyöhykkeitä, joilla on hyvin suuri merkitys luonnon monimuotoisuudelle. Maankohoamisrannikolla luhdan eri päätyypit edustavat usein maankohoamisen jälkeisen sukkession eri vaiheita. Puustoisten luhtien pääpuulaji on tavallisesti tervaleppä, harmaaleppä tai hieskoivu. Luhdat ovat usein kulonkiertämiä eli alueita, jotka välttyvät metsäpaloilta, ja siksi arvokkaita metsäluonnon monimuotoisuudelle. Puustoisten luhtien pintakasvillisuudessa on usein samoja piirteitä kuin rehevien korpien lajistossa, ja toisinaan samalla kohteella voi olla useiden eri suotyyppien piirteitä. Tervaleppäluhdalle läheinen suotyyppi on tervaleppäkorpi, joka on luonnonsuojelulain tarkoittama arvokas elinympäristö. Pensaikkoluhdat ovat tavallisesti pajukkoisia. Avoluhdilla puolestaan vallitsevia kasvilajeja ovat muun muassa osmankäämi, järviruoko ja kaislat. Kun puhutaan "järvenrantakaislikosta", kyseessä onkin yleensä järviruokovaltainen luhta. Sekä pensaikko- että avoluhdat ovat linnuston kannalta erittäin tärkeitä alueilta. Puustoiset luhdat, joissa on paljon leppä- ja koivulahopuustoa, voivat olla pikkutikan tai valkoselkätikan elinympäristöjä. Rantaluhdat voivat lisäksi toimia vesistöjen suojavyöhykkeenä, joka voi pidättää hakkuuaukealta, ojitusalueelta tai pellolta valuvia humusaineita ja ravinteita. Luonnontilaiset tai luonnontilaisen kaltaiset luhdat lasketaan metsälain tarkoittamiin arvokkaisiin elinympäristöihin. Niiden suojeluun pätevät samat perusperiaatteet kuin reheviin korpiin ja lettoihin. Maaperän muokkaaminen ja ojittaminen on metsälain nojalla kiellettyä. Perinteisessä maataloudessa luhdalla on tarkoitettu avoluhtaa, jolta on tehty heinää. Puustoisesta luhdasta on perinteisesti käytetty muita nimiä, kuten vataja tai rantalepikko. Heinäntekoon käytetyt luhdat ovat lähes kokonaan hävinneet maan eteläosista kuivatuksen, järvenlaskujen sekä jokien ruoppaamisen ja oikaisun takia. == Lähteet == * ===Viitteet=== Luokka:Suot Luokka:Seulonnan keskeiset artikkelit
Brooke Burns

Brooke Elizabeth Burns (s. 15. maaliskuuta 1978 Dallas, Texas) on yhdysvaltalainen näyttelijä, joka tunnetaan parhaiten roolistaan televisiosarjassa Baywatch. Burns on esiintynyt myös lukuisissa muissa televisiosarjoissa kuten Ally McBealissä. Burns oli naimisissa näyttelijä Julian McMahonin kanssa vuosina 1999–2001 ja heillä on yksi lapsi (s. 2000). Burns kihlautui näyttelijä Bruce Williksen kanssa vuonna 2003, mutta kihlaus päättyi eroon pitkän etäisyyden vuoksi vuonna 2004. Nykyään Burns on seurustellut vuodesta 2007 lähtien Dominic Purcellin kanssa. Burns mursi niskansa sukellusonnettomuudessa vuonna 2005, mutta on toipunut onnettomuudesta hyvin. == Aiheesta muualla == * Luokka:Yhdysvaltalaiset näyttelijät Luokka:Vuonna 1978 syntyneet Luokka:Elävät henkilöt
Etelä-Afrikan Grand Prix 1969

Etelä-Afrikan Grand Prix 1969 oli Formula 1 -sarjan osakilpailu, joka ajettiin 1. maaliskuuta 1969 Kyalamin radalla. Kilpailu oli kauden ensimmäinen, ja sen voitti Jackie Stewart. == Tulokset == 1969 South African Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 7 Jackie Stewart Matra-Ford 80 1:50:39.1 4 9 2 2 Graham Hill Lotus-Ford 80 18.8 7 6 3 5 Denny Hulme McLaren-Ford 80 31.8 3 4 4 4 Jo Siffert Lotus-Ford 80 49.2 12 3 5 6 Bruce McLaren McLaren-Ford 79 + 1 krs. 8 2 6 8 Jean-Pierre Beltoise Matra- Ford 78 + 2 krs. 11 1 7 11 Jackie Oliver BRM 77 + 3 krs. 14 8 17 Sam Tingle Brabham-Repco 73 + 7 krs. 17 NC 19 Peter de Klerk Brabham-Repco 67 Ei sijoitusta 16 Kesk. 2 Jochen Rindt Lotus-Ford 44 Polttoainepumppu 2 Kesk. 10 John Surtees BRM 40 Moottori 18 Kesk. 12 Pedro Rodríguez BRM 38 Vesivuoto 15 Kesk. 9 Chris Amon Ferrari 34 Moottori 5 Kesk. 14 Jack Brabham Brabham- Ford 32 Ohjattavuus 1 Kesk. 3 Mario Andretti Lotus-Ford 31 Vaihdelaatikko 6 Kesk. 16 John Love Lotus-Ford 31 Sytytys 10 Kesk. 15 Jacky Ickx Brabham-Ford 20 Sytytys 13 Kesk. 18 Basil van Rooyen McLaren-Ford 12 Jarrut 9 == Muuta == *Nopein kierros: Jackie Stewart 1'21.600 == Lähteet == Luokka:Etelä-Afrikan Grand Prix Luokka:Formula 1 -kausi 1969
Espanjan Grand Prix 1969

Espanjan Grand Prix 1969 oli Formula 1 -sarjan osakilpailu, joka ajettiin 4. toukokuuta 1969 Circuit de Montjuïc -radalla. Kilpailun voitti Jackie Stewart. Ensimmäistä kertaa voittaja voitti toiseksi ajaneen kahdella kierroksella. Toisen kerran näin kävi Australian Grand Prix'ssa 1995. == Tulokset == 1969 Spanish Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 7 Jackie Stewart Matra-Ford 90 2'16:54.0 4 9 2 6 Bruce McLaren McLaren-Ford 88 +2 krs. 13 6 3 8 Jean-Pierre Beltoise Matra-Ford 87 +3 krs. 12 4 4 5 Denny Hulme McLaren-Ford 87 +3 krs. 8 3 5 14 John Surtees BRM 84 +6 krs. 9 2 6 4 Jacky Ickx Brabham-Ford 83 +7 krs. 7 1 Kesk. 9 Pedro Rodríguez BRM 73 Moottori 14 Kesk. 15 Chris Amon Ferrari 56 Moottori 2 Kesk. 3 Jack Brabham Brabham-Ford 51 Moottori 5 Kesk. 10 Jo Siffert Lotus-Ford 30 Öljyvuoto 6 Kesk. 2 Jochen Rindt Lotus-Ford 19 Onnettomuus 1 Kesk. 11 Piers Courage Brabham-Ford 18 Moottori 11 Kesk. 2 Graham Hill Lotus-Ford 8 Onnettomuus 3 Kesk. 12 Jackie Oliver BRM 1 Öljyputki 10 == Muuta == *Nopein kierros: Jochen Rindt 1'28.300 ==Lähteet== Luokka:Formula 1 -kausi 1969 1969 Luokka:Barcelonan urheilu
Monacon Grand Prix 1969

Monacon Grand Prix 1969 oli Formula 1 -sarjan osakilpailu, joka ajettiin 18. toukokuuta 1969 Monacon katuradalla. Kilpailun voitti Graham Hill, jolle voitto oli kauden ensimmäinen. == Tulokset == 1969 Monaco Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 2 Graham Hill Lotus-Ford 80 1'56:59.4 4 9 2 16 Piers Courage Brabham-Ford 80 17.3 9 6 3 9 Jo Siffert Lotus-Ford 80 34.6 5 4 4 2 Richard Attwood Lotus-Ford 80 52.9 10 3 5 4 Bruce McLaren McLaren-Ford 79 + 1 krs. 11 2 6 3 Denny Hulme McLaren-Ford 78 + 2 krs. 12 1 7 12 Vic Elford Cooper-Maserati 74 + 6 krs. 16 Kesk. 6 Jacky Ickx Brabham-Ford 48 Ripustukset 7 Kesk. 7 Jackie Stewart Matra-Ford 22 Vetoakseli 1 Kesk. 8 Jean-Pierre Beltoise Matra-Ford 20 Vetoakseli 3 Kesk. 11 Chris Amon Ferrari 16 Tasauspyörästö 2 Kesk. 10 Pedro Rodríguez BRM 15 Moottori 14 Kesk. 17 Silvio Moser Brabham-Ford 15 Vetoakseli 15 Kesk. 14 John Surtees BRM 9 Vaihdelaatikko 6 Kesk. 5 Jack Brabham Brabham-Ford 9 Onnettomuus 8 Kesk. 15 Jackie Oliver BRM 0 Onnettomuus 13 == Muuta == * Nopein kierros: Jackie Stewart 1'25.100 == Lähteet == Luokka:Formula 1 -kausi 1969 Luokka:Monacon Grand Prix
Hollannin Grand Prix 1969

Hollannin Grand Prix 1969 oli Formula 1 -sarjan osakilpailu, joka ajettiin 21. kesäkuuta 1969 Zandvoortin radalla. Kilpailun voitti Jackie Stewart, jolle voitto oli kauden kolmas. == Tulokset == 1969 Dutch Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 4 Jackie Stewart Matra-Ford 90 2:06:42.0 2 9 2 10 Jo Siffert Lotus-Ford 90 24.52 10 6 3 8 Chris Amon Ferrari 90 30.51 4 4 4 7 Denny Hulme McLaren-Ford 90 37.16 7 3 5 12 Jacky Ickx Brabham-Ford 90 37.67 5 2 6 11 Jack Brabham Brabham-Ford 90 + 1:10.81 8 1 7 2 Graham Hill Lotus-Ford 88 + 2 krs. 3 8 5 Jean-Pierre Beltoise Matra-Ford 87 + 3 krs. 11 9 14 John Surtees BRM 87 + 3 krs. 12 10 18 Vic Elford McLaren-Ford 84 + 6 krs. 15 Kesk. 17 Silvio Moser Brabham-Ford 54 Sytytys 14 Kesk. 6 Bruce McLaren McLaren-Ford 24 Ripustukset 6 Kesk. 2 Jochen Rindt Lotus-Ford 16 Vetoakseli 1 Kesk. 16 Piers Courage Brabham-Ford 12 Kytkin 9 Kesk. 15 Jackie Oliver BRM 9 Vaihdelaatikko 13 == Muuta == * Nopein kierros: Jackie Stewart 1'22.940 == Lähteet == Luokka:Formula 1 -kausi 1969 Luokka:Hollannin Grand Prix
Britannian Grand Prix 1969

Britannian Grand Prix 1969 oli Formula 1 -sarjan osakilpailu, joka ajettiin 19. heinäkuuta 1969 Silverstonen radalla. Kilpailun voitti Jackie Stewart, jolle voitto oli kauden viides. == Tulokset == 1969 British Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 3 Jackie Stewart Matra-Ford 84 1'55:55.6 2 9 2 7 Jacky Ickx Brabham-Ford 83 + 1 krs. 4 6 3 6 Bruce McLaren McLaren-Ford 83 + 1 krs. 7 4 4 2 Jochen Rindt Lotus-Ford 83 + 1 krs. 1 3 5 16 Piers Courage Brabham-Ford 83 + 1 krs. 10 2 6 19 Vic Elford McLaren-Ford 82 + 2 krs. 11 1 7 2 Graham Hill Lotus-Ford 82 + 2 krs. 12 8 10 Jo Siffert Lotus-Ford 81 + 3 krs. 9 9 4 Jean-Pierre Beltoise Matra-Ford 78 + 6 krs. 17 10 9 John Miles Lotus-Ford 75 + 9 krs. 14 Kesk. 12 Pedro Rodríguez Ferrari 61 Moottori 8 Kesk. 11 Chris Amon Ferrari 45 Vaihdelaatikko 5 Kesk. 5 Denny Hulme McLaren-Ford 27 Sytytys 3 Kesk. 15 Jackie Oliver BRM 19 Voimansiirto 13 Kesk. 18 Jo Bonnier Lotus-Ford 6 Moottori 16 Kesk. 20 Derek Bell McLaren-Ford 5 Ripustukset 15 Kesk. 14 John Surtees BRM 1 Ripustukset 6 == Muuta == *Nopein kierros: Jackie Stewart 1'21.300 ==Lähteet== Luokka:Formula 1 -kausi 1969 Luokka:Britannian Grand Prix
Saksan Grand Prix 1969

Saksan Grand Prix 1969 oli Formula 1 -sarjan osakilpailu, joka ajettiin 3. elokuuta 1969 Nürburgringin. Kilpailun voitti belgialainen Jacky Ickx, jolle voitto oli kauden ensimmäinen. Osallistujien lisäämiseksi Formula 2 -autoja osallistui kilpailuun. Kaksi kilpailua käytiin samaan aikaan, mutta Formula 2 -osallistujat (tuloksissa keltaisella) eivät taistelleet F1-pisteistä. Harjoituksissa sattuneen Gerhard Mitterin onnettomuuden seurauksena muut BMW- kuljettajat ja Hans Herrmann vetäytyivät kilpailusta. == Tulokset == 1969 German Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 6 Jacky Ickx Brabham-Ford BT26A 14 1:49:55.4 1 9 2 7 Jackie Stewart Matra-Ford MS80 14 57.7 2 6 3 10 Bruce McLaren McLaren-Ford M7C 14 + 3:21.6 8 4 4 2 Graham Hill Lotus-Ford 49B 14 + 3:58.8 9 3 5 26 Henri Pescarolo Matra-Ford MS7 14 F2-voittaja 13 6 29 Richard Attwood Brabham-Ford BT30 13 - 20 7 20 Kurt Ahrens Jr. Brabham-Ford BT30 13 - 19 8 22 Rolf Stommelen Lotus-Ford 59B 13 - 22 9 31 Peter Westbury Brabham-Ford BT30 13 - 18 10 30 Xavier Perrot Brabham-Ford BT23C 13 - 24 11 11 Jo Siffert Lotus-Ford 49B 12 Ripustukset 4 2 12 8 Jean-Pierre Beltoise Matra-Ford MS80 12 Ripustukset 10 1 Kesk. 9 Denny Hulme McLaren-Ford M7A 11 Voimansiirto 5 Kesk. 15 Jackie Oliver BRM-Ford P138 11 Öljyvuoto 16 Kesk. 2 Jochen Rindt Lotus-Ford 49B 10 Sytytys 3 Kesk. 28 François Cevert Tecno-Ford 9 Pyörä 14 Kesk. 27 Johnny Servoz-Gavin Matra-Ford MS7 6 Moottori 12 Kesk. 16 Jo Bonnier Lotus-Ford 49B 4 Polttoainevuoto 23 Kesk. 17 Piers Courage Brabham-Ford BT26A 1 Onnettomuus 7 Kesk. 12 Vic Elford McLaren-Ford M7A 0 Onnettomuus 6 Kesk. 3 Mario Andretti Lotus-Ford 63 4WD 0 Onnettomuus 15 DNS 14 John Surtees BRM P139 - Ei startannut 11 DNS 24 Gerhard Mitter BMW 269 - Kohtalokas onnettomuus harjoituksissa 25 DNS 23 Hubert Hahne BMW 269 - Ei startannut 17 DNS 25 Dieter Quester BMW 269 - Ei startannut 21 DNS 21 Hans Herrmann Lotus-Ford 59B - Ei startannut - == Muuta == * Nopein kierros: Jacky Ickx 7'43.800 == Lähteet == Luokka:Formula 1 -kausi 1969 Luokka:Saksan Grand Prix
Italian Grand Prix 1969

Italian Grand Prix 1969 oli Formula 1 -sarjan osakilpailu, joka ajettiin 7. syyskuuta 1969 Monzan radalla. Kilpailun voitti Jackie Stewart, jolle voitto oli jo kauden kuudes. Ensimmäisen ja neljännen auton ero oli vain 0,19 sekuntia. Ero on pienin 1-2-3-4 välinen ero F1-historiassa. == Tulokset == 1969 Italian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 20 Jackie Stewart Matra-Ford 68 1'39:11.26 3 9 2 4 Jochen Rindt Lotus-Ford 68 +0.08 1 6 3 22 Jean-Pierre Beltoise Matra-Ford 68 +0.17 6 4 4 18 Bruce McLaren McLaren-Ford 68 +0.19 5 3 5 32 Piers Courage Brabham-Ford 68 +33.44 4 2 6 10 Pedro Rodríguez Ferrari 66 + 2 krs. 12 1 7 16 Denny Hulme McLaren-Ford 66 + 2 krs. 2 8 30 Jo Siffert Lotus-Ford 64 Moottori 8 9 2 Graham Hill Lotus-Ford 63 Vetoakseli 9 10 26 Jacky Ickx Brabham-Ford 61 Polttoaine loppu 15 NC 14 John Surtees BRM 60 Ei sijoitusta 10 Kesk. 12 Jackie Oliver BRM 48 Öljynpaine 11 Kesk. 36 Silvio Moser Brabham-Ford 9 Polttoainevuoto 13 Kesk. 28 Jack Brabham Brabham-Ford 6 Öljyvuoto 7 Kesk. 6 John Miles Lotus-Ford 3 Moottori 14 == Muuta == * Nopein kierros: Jean- Pierre Beltoise 1'25.200 == Lähteet == Luokka:Formula 1 -kausi 1969 Luokka:Italian Grand Prix
Kanadan Grand Prix 1969

Kanadan Grand Prix 1969 oli Formula 1 -sarjan osakilpailu, joka ajettiin 20. syyskuuta 1969 Mosport Park -radalla. Kilpailun voitti Jacky Ickx, jolle voitto oli kauden toinen. == Tulokset == 1969 Canadian Grand Prix Sija Nro Kuljettaja Talli Kierrokset Aika/keskeytys Lähtöruutu Pisteet 1 11 Jacky Ickx Brabham-Ford 90 1:59:26.3 1 9 2 12 Jack Brabham Brabham-Ford 90 46.2 6 6 3 2 Jochen Rindt Lotus-Ford 90 52 3 4 4 18 Jean-Pierre Beltoise Matra-Ford 89 + 1 krs. 2 3 5 4 Bruce McLaren McLaren-Ford 87 + 3 krs. 9 2 6 19 Johnny Servoz- Gavin Matra-Ford 84 + 6 krs. 15 1 7 25 Pete Lovely Lotus-Ford 81 16 NC 16 Bill Brack BRM 80 Ei sijoitusta 18 Kesk. 2 Graham Hill Lotus-Ford 42 Moottori 7 Kesk. 9 Jo Siffert Lotus-Ford 40 Vetoakseli 8 Kesk. 3 John Miles Lotus-Ford 40 Vaihdelaatikko 11 Kesk. 6 Pedro Rodríguez Ferrari 37 Öljynpaine 13 Kesk. 17 Jackie Stewart Matra-Ford 32 Kolari 4 DSQ 69 Al Pease Eagle-Climax 22 Hylätty 17 Kesk. 14 John Surtees BRM 15 Moottori 14 Kesk. 21 Piers Courage Brabham-Ford 13 Polttoainevuoto 10 Kesk. 26 John Cordts Brabham-Climax 10 Öljyvuoto 19 Kesk. 5 Denny Hulme McLaren-Ford 9 Virranjakaja 5 Kesk. 15 Jackie Oliver BRM 2 Moottori 12 Kesk. 20 Silvio Moser Brabham-Ford 0 Onnettomuus 20 == Muuta == *Nopein kierros: Jacky Ickx 1'18.180 * Al Pease liputettiin mustalla lipulla pois, koska hän ajoi liian hitaasti. Tämä on ainoa kerta, kun näin on kenellekään F1:ssä käynyt. ==Lähteet== Luokka:Formula 1 -kausi 1969 Luokka:Kanadan Grand Prix